dh-unibe/image-text_koenigsfelden-charters-post-1500 huggingface dataset:
Wir, Hug von Sygnoͧwe, probst, ✳ bruͦder Johans von Hunwil, kamrer, ✳ und der convent gemeinlich des gotzhus ze Lucˀn, ✳ Sant Benedicten ordens, ✳
in Kostenzer biston, ✳ tuͦn kunt ✳ allen den, die disen brief an sehent oder hoͤrent lesen, ✳ und vˀjehen offenlich an disem brief fùr ùns un̄ alle ùnser
nachkomen, ✳ das wir mit guͦter vorbetrachtung, einhelleklich, ane allen stos ✳ und mit gemeinem rate, den wir dar uber in ûnserm capitel
gehept han, ✳ von sundern gnaden ✳ und dur bette willen ✳ ûnser hochgebornen, edeln, gnedigen vroͧwen, ✳ vroͧwen Agnesun, wilunt kûngin ze
Ungern, ✳ gunnen han ✳ und gunnen mit disem brief ✳ dien erbern, geislichen vroͧwen, ✳ der ebtischin und dem convent des klosters ze
Kûngsvelt, ✳ Sant Klaren ordens, ✳ des vierteils des urvars ze Froͤùdnoͧwa, ✳ den die erbern vroͧwen vro Margareta, ✳ vro Anna vō Luvar
und vro Adelheid Buͤsingˀin, ir beider swester, ✳ von der kamrie des egenanden ûnsers gotzhus ze erbe hatten ✳ und den sie dien egenanden klostˀvroͧwen ze koͧffenne geben hant, ✳ und das die selben klostervroͧwen ze Kùngsvelt ✳ und alle ir nachomen ✳ den selben vierteil des vorgenandē
urvars ✳ hinnan hin jemer me gentzlich niessen und han sullen ✳ mit vellen, ✳ mit êrschetzen ✳ und mit aller rechtung, so dar zuͦ gehoͤret. ✳ wir
enziehen ûns oͧch mit disem brief ✳ und han enzigen ✳ fùr ûns un̄ alle ûnser nachomen ✳ alles rechtes, so wir dar an untz har gehebt han ✳
old hinnan hin ✳ wir alle ✳ old ûnser keiner sunderlich ✳ old jeman andrer von ûnser wegen ✳ jemˀ me haben oder gewùnnen moͤchten, ✳
an geislichem old weltlichem gerichte ✳ old ane gerichte, ✳ mit keinen sachen, ✳ und lassen si in nutzlich und ruͦwig gewer ✳ des selben
vierteils des egenanden urvars. ✳ doch han wir vorbehebt ✳ und behaben mit disem brief ✳ sechs schilling phenning geltz, ze Ergoͤù
gengˀ und geber, ✳ die ✳ die vorgeseiten klostˀvroͧwen ze Kûngsvelt ✳ und ir nachomen ✳ eim kamrer des egenanden ûnsers gotzhus
jerlich ze sant Michahels tag ze eim genanden jerlichen zinse da von geben sullen. ✳ und har uber, ✳ das dis von ûns und allen ûnsˀn
nachomen stet und unvˀkrenket belibe, ✳ dar umb han wir, die vorgeschribenen probst, ✳ kamrer ✳ und oͧch der convent des obgenanden gotzhus ze Lucern, ✳ ûnsrù ingesigel an disen brief gehenket, ✳ ûns un̄ allen ûnsern nachomen ze einer vˀjicht der vorgeschribenen
sache, ✳ der geben wart in dem vorgenanden ûnserm gothus ✳ an dem sibenden tag octobr̄, ✳ do man zalte von gottes gebùrte
drùzehenhundert und fûnfzig jar, ✳ dar nach in dem fûnften jare. ✳
Königsf. 263
Staatsarchiv
AARGAU
K
✳ P ✳ 50 ✳ b ✳
Lucern ùber das var ze far ze Froͧdnoͧwa dˀ ✳ v ✳ brief
des gotzhus vō